CELEX: 62021CN0739
Language: lt
Date: 2021-12-01 00:00:00
Title: Byla C-739/21 P: 2021 m. gruodžio 1 d. Europos Komisijos pateiktas apeliacinis skundas dėl 2021 m. rugsėjo 22 d. Bendrojo Teismo (trečioji išplėstinė kolegija) priimto sprendimo sujungtose bylose T-639/14 RENV, Τ-352/15 ir Τ-740/17 Dimosia Epicheirisi Ilektrismou AE (DEI) / Europos Komisija, remiama Mytilinaios AE – Omilos Epicheiriseon

2022 1 24   
            
            
               LT
            
            
               Europos Sąjungos oficialusis leidinys
            
            
               C 37/24
            
         
      2021 m. gruodžio 1 d. Europos Komisijos pateiktas apeliacinis skundas dėl 2021 m. rugsėjo 22 d. Bendrojo Teismo (trečioji išplėstinė kolegija) priimto sprendimo sujungtose bylose T-639/14 RENV, Τ-352/15 ir Τ-740/17 Dimosia Epicheirisi Ilektrismou AE (DEI) / Europos Komisija, remiama Mytilinaios AE – Omilos Epicheiriseon
      
      (Byla C-739/21 P)
      (2022/C 37/32)
      Proceso kalba: graikų
      
         Šalys
      
      
         Apeliantė: Europos Komisija, atstovaujama Antonios Bouchagiar ir Paul-John Loewenthal
      
         Kita proceso šalis: Dimosia Epicheirisi Ilektrismou AE (DEI) (ieškovė pirmojoje instancijoje)
      
         Mytilinaios AE – Omilos Epicheiriseon (pirmojoje instancijoje įstojusi į bylą šalis)
      
         Apeliantės reikalavimai
      
      
                  —
               
               
                  Panaikinti 2021 m. rugsėjo 22 d. Bendrojo Teismo (trečioji išplėstinė kolegija) sprendimą sujungtose bylose T-639/14 RENV, T-352/15 ir T-740/17, DEI / Komisija.
               
            
                  —
               
               
                  Galutinai nuspręsti dėl pirmojoje instancijoje byloje T-740/17 pareikšto ieškinio ir jį atmesti (priešingu atveju galutinai nuspręsti dėl trečiojo ir ketvirtojo panaikinimo pagrindų ir juos atmesti, taip pat galutinai nuspręsti dėl penktojo panaikinimo pagrindo pirmos ir antros dalių; dėl kitų panaikinimo pagrindų grąžinti bylą T-740/17 Bendrajam Teismui), tuo pačiu pripažįstant, kad ieškinys bylose T-639/14 RENV ir T-352/15 neteko dalyko ir nebereikia priimti sprendimo.
               
            
                  —
               
               
                  Priteisti iš kitos proceso šalies ir ieškovės pirmojoje instancijoje bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Apeliantė nurodo vienintelį apeliacinio skundo pagrindą.
      Apeliantės teigimu, Bendrasis Teismas klaidingai išaiškino ir pritaikė SESV 107 straipsnio 1 dalį nusprendęs, kad Komisija negali atmesti galimybės, jog egzistuoja pranašumas dėl rinkos ekonomikos sąlygomis veikiančio ūkio subjekto kriterijaus taikymo DEI ieškinyje arbitražo teismui ginče su Mytilinaos, tačiau privalėjo išnagrinėti, ar arbitražo teismo nustatytas tarifas iš tikrųjų atitinka įsigijimo kainą, nes arbitražo teismas turėjo būti prilygintas įprastam valstybės teismui.
      Dėl šios teisės klaidos Bendrasis Teismas padarė klaidingą išvadą, kad Komisijai turėjo kilti Reglamento 2015/1589 (1) 4 straipsnio 4 dalyje nurodytų abejonių, kuriomis remdamasi ji turėjo pradėti formalią tyrimo procedūrą pagal SESV 108 straipsnio 2 dalį dėl arbitražo teismo nustatyto tarifo.
      
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).